CELEX: 62020CN0618
Language: fi
Date: 2020-11-19 00:00:00
Title: Asia C-618/20: Ennakkoratkaisupyyntö, jonka Juzgado de lo Mercantil n° 1 de Córdoba (Espanja) on esittänyt 19.11.2020 – ZU ja TV v. Ryanair Ltd

1.3.2021   
            
            
               FI
            
            
               Euroopan unionin virallinen lehti
            
            
               C 72/12
            
         
      Ennakkoratkaisupyyntö, jonka Juzgado de lo Mercantil no 1 de Córdoba (Espanja) on esittänyt 19.11.2020 – ZU ja TV v. Ryanair Ltd
      (Asia C-618/20)
      (2021/C 72/16)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Mercantil no 1 de Córdoba
      
         Pääasian asianosaiset
      
      
         Kantajat: ZU ja TV
      
         Vastaaja: Ryanair Ltd
      
         Ennakkoratkaisukysymykset
      
      
                  1)
               
               
                  Voidaanko asetuksen N:o 261/2004 (1) [3] artiklan 5 kohdassa tarkoitettuna lennosta vastaavana lentoliikenteen harjoittajana pitää lentoyhtiötä, joka myy omalla verkkosivustollaan toisen lentoyhtiön reittitunnuksella merkittyjä lentolippuja, näiden tiettyjen myytyjen ja toisen yhtiön suorittamien lentojen osalta?
               
            
                  2)
               
               
                  Voidaanko asetuksen N:o 261/2004 [3] artiklan 5 kohdassa tarkoitettuna lennosta vastaavana lentoliikenteen harjoittajana pitää lentoyhtiötä, joka myy omalla verkkosivustollaan toisen lentoyhtiön reittitunnuksella merkittyjä lentolippuja, näiden tiettyjen myytyjen ja toisen yhtiön suorittamien lentojen osalta, jos tämä lennon suorittava toinen yhtiö kuuluu lennon myyvän yhtiön konserniin?
               
            
                  3)
               
               
                  Voidaanko Montrealin sopimuksen 45 artiklassa tarkoitettu sopimuksen tehneen rahdinkuljettajan käsite rinnastaa asetuksen N:o 261/2004 [3] artiklan 5 kohdassa tarkoitettuun lennosta vastaavan lentoliikenteen harjoittajan käsitteeseen?
               
            
                  4)
               
               
                  Voidaanko asetuksen N:o 261/2004 [3] artiklan 5 kohdassa tarkoitettu lennosta vastaavan lentoliikenteen harjoittajan käsite rinnastaa Montrealin yleissopimuksen 45 artiklassa tarkoitetun tosiasiallisen rahdinkuljettajan käsitteeseen?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).